

**Elaborat Direcția planificare, evaluare și sinteză**

Perioada de referință s-a caracterizat printr-o creștere a numărului de locuri vacante cu 6% și a lucrărilor publice cu 18% comparativ cu indicatorii planificați pe această perioadă. Acești indicatori sunt în creștere și comparativ cu perioada similară a anului precedent(Figura 1). Sunt în **scădere** numărul șomerilor înregistrați și numărul absolvenților de formare profesională, atât față de 6 luni 2016, cât și față de indicatorii planificați.

**Fig. 1. Dinamica indicatorilor în 6 luni, 2017, comparativ cu 6 luni, 2016, pers.**

**Șomeri înregistrați.** Conform bazei de date a Agenției Naționale pentru Ocuparea Forței de Muncă în 6 luni, 2017 se atestă o scădere cu 15% a numărului de șomeri înregistrați comparativ cu sem.I 2016, sau cu 12% față de indicatorul planificat pentru această perioadă, constituind cca **21,1 mii** șomeri.Agențiile teritoriale au menționat unele motive, care ar ficondusla diminuarea numărului de șomeri înregistrați, și anume: locuri de muncă vacante neatractive, migrația forței de muncă, etc.

Mai mulți șomeri au fost înregistrați în lunile ianuarie(24%) și februarie(21%)și martie(20%), media lunară fiind 3508 persoane(Fig. 6).

Presiunea asupra unui specialist (ATOFM) a constituit în perioada de referință 82 șomeri înregistrați.

Din total șomeri înregistrați: 48%(10,1 mii persoane) au constituit persoanele pentru prima dată în căutarea unui loc de muncă și 52% (10,9 mii persoane) – persoanele provenite din muncă (fie ca au pierdut recent locul de muncă, fie ca au revenit după o întrerupere). **Fig.2. Repartizarea șomerilor după forma de ocupare**

Din cei proveniți din muncă, o mare parte(6550 persoane/60%) au efectuat o muncă necalificată: muncitor auxiliar, necalificat în agricultură/grădinărit/silvicultură, îngrijitor de încăperi, hamal, paznic, etc. Aceștea caută de cele mai multe ori munci tot necalificate. Cei mai mulți din ei erau cu vârsta mai mare de 50 ani(39%), urmați de 40-50 ani(27%), 30-39 ani(22%), 25-29 ani(7%) și 16-24 ani(4%). Pe medii de rezidență, o pondere de 60% erau din mediul rural, din care 58% constituiau bărbații.

Conform activităților economice, din cei proveniți din muncă (10,9 mii persoane), cu o pondere de 16% au fost persoanele venite din comerț și industrie, urmate de agricultură(15%), administrația publică – 10%, învățământ –8%, etc. (Figura 3). Comparativ cu perioada similară a anului precedent, această distribuție a rămas practic la același nivel.

**Fig.3. Clasificarea persoanelor provenite din muncă conform activităților economice,pers**

**În aspect de gen**, au fost afectați de șomaj mai mult bărbații(55%), iar în unele domenii cu preponderență femeile: din sănătate(66%) și învățământ(57%).

Din total șomeri înregistrați cu vârsta cuprinsă între 30-49 ani, femeile constituiau 49%, urmate de 16-29 ani(47%) și 35% cu vârsta cuprinsă între 50-65 ani.

Din total șomeri înregistrați cu studii universitare/colegiale 57% erau femeile, urmate de cele cu studii primare/gimnaziale/liceale cu o pondere de 46% și cele cu studii secundar-profesionale(33%).

**Conform vârstei**, structura șomerilor rămâne practic neschimbată pe parcursul ultimilor ani, ponderea cea mai mare a șomerilor înregistrați având vârsta cuprinsă între 30-49 ani (49%), urmați de cei cu vârsta cuprinsă intre 16-29 (29%) și 50-65 ani – 22%.

**Tab.1. Dinamica șomerilor înregistrați conform vârstei (pers)**

 **și ponderea lor din total șomeri**

|  |  |
| --- | --- |
| Anul | Șomeri înregistrați și ponderea lor din total, conform vârstei |
| 16-24 ani | 25-29 ani | 30-49 ani | 50-65 ani |
| 2014 sem.I (20158) | 3622**/18%** | 2932**/15%** | 9163**/45%** | 4441**/22%** |
| 2015 sem.I (24140) | 3921**/16%** | 3609**/15%** | 11394**/47%** | 5216**/22%** |
| 2016 sem. I (24846) | 3938**/16%** | 3687**/15%** | 12167**/49%** | 5054**/20%** |
| 2017 sem.I (21051) | 3193/**15%** | 2819/**13%** | 10377/**49%** | 4662/**22%** |

Din Tabelul 1 se observă, că este în scădere numărul persoanelor tinere (16-29 ani) care se adresează la agențiile teritoriale. Continuă să rămână stabil numărul persoanelor cu vârsta între 30-65 ani, fapt care se explică prin abilitatea persoanelor tinere la metodele moderne de căutare a unui loc de muncă.

Potrivit **studiilor,** din numărul total de şomeri înregistraţi (21,1 mii persoane) o pondere relevantă (**65%/**13,8 mii persoane) dețineau cei cu studii primare, gimnaziale/medii generale/licealepentru care au fost oferite 13,5 mii locuri vacante(56%),urmați de cei cu studii secundar-profesionale – 21%(4,4 mii persoane)pentru care au fost oferite 5,7 mii locuri (24%),cu studii superioare și medii de specialitate – 14% (2,9 mii persoane)pentru care au fost oferite 4,7 mii locuri vacante (20%).

O disproporție se atestă pe **medii rural/urban,** 62%(13,0 mii persoane) din total de șomeri înregistrați(21051 persoane) erau din localităţile rurale(Figura 4).

**Fig. 4. Șomeri înregistrați pe medii de rezidență**

**Șomeri plasați în câmpul muncii**. Au fost plasați în câmpul muncii cca 8,7 mii, sau cu 5% mai puțin ca în 6 luni 2016. Comparativ cu indicatorul planificat la acest capitol, se atestă o realizare de 100%.

Ca pondere din șomeri înregistrați(41%), se atestă o creștere cu 4% față de 6 luni, 2016(37%).

**Fig. 5. Șomeri înregistrați și plasați după forma de neocupare**

Se angajează mai ușor persoanele provenite recent din muncă(47%), urmate de persoanele pentru prima dată în căutarea unui loc de muncă(43%). Mai greu se angajează persoanele care au revenit în câmpul muncii după o întrerupere mai îndelungată(30%).

**Fig. 6. Șomeri înregistrați și plasați dezagregați pe luni,pers.**

Au fost plasați în câmpul muncii mai mulți șomeri în lunile martie, mai și iunie. Un număr mai redus de șomeri au fost plasați în luna ianuarie.

**Tab. 2. Structura șomerilor plasați în câmpul muncii conform vârstei și studiilor**

|  |  |  |
| --- | --- | --- |
| Plasați total | Șomeri plasați conform vârstei, pers. | Șomeri plasați conform studiilor, pers. |
| 16-24ani | 25-29ani | 30-49ani | 50-65ani | primaregimnazialeliceale | secundar-profesionale | colegiale | universitare |
| 8678 | 1688 | 1278 | 4187 | 1525 | 5493 | 1855 | 556 | 774 |
| Plasați/Plasați total | 19% | 15% | 48% | 18% | 63% | 21% | 7% | 9% |

**Tab. 3. Structura șomerilor înregistrați/plasați/pondere conform studiilor,pers**

|  |  |  |
| --- | --- | --- |
| Indicatori | Total | Șomeri plasați conform studiilor  |
| primaregimnazialeliceale | secundar-profesionale | colegiale | universitare |
| Înregistrați | 21051 | 13751 | 4362 | 1284 | 1654 |
| Plasați | 8678 | 5493 | 1855 | 556 | 774 |
| Pondere | 41% | 40% | 43% | 43% | **47%** |

**Tab.4. Dinamica șomerilor înregistrați/plasați/pondere conform vârstei, pers.**

|  |  |
| --- | --- |
| Anul | Șomeri înregistrați, plasați și pondere conform vârstei: |
| 16-24 ani | 25-29 ani | 30-49 ani | 50-65 ani |
| 2014,sem. I(20158) | 3622/ 2040/56% | 2932/1281/44% | 9163/3668/40% | 4441/1629/37% |
| 2015 sem. I(24140) | 3921/1882/48% | 3609/1266/35% | 11394/4029/35% | 5216/1592/31% |
| 2016 sem. I(24846) | 3938/1817/46% | 3687/1354/37% | 12167/4458/37% | 5054/1478/29% |
| 2017 sem.I(21051) | 3193/1688/**53%** | 2819/1278/45% | 10377/4187/40% | 4662/1525/33% |

Se angajează cu preponderență persoanele cu vârsta între 16-24 ani(Tabelul 4) și cele cu studii universitare(Tabelul 3).

Persoanele din sectorul urban s-au plasat cu o pondere de 44%, iar din sectorul rural cu 39%.

**În aspect de gen**, preponderent se angajează femeile cu studii universitare(51%), urmate de cele cu studii colegiale(47%), secundar-profesionale(46%) și cele cu studii primare/gimnaziale/liceale(39%).

**Locuri vacante.** Pe parcursul a 6 luni, 2017 agenţiile teritoriale au înregistrat cca **23,9 mii** locuri de muncă vacante, sau cu 6% mai mult comparativ cu indicatorul planificat. În dinamică la fel este creștere cu 2% mai mult ca în perioada similară a anului precedent*.* S-a conlucrat cu 3,8 mii angajatori*.* Gradul de ocupare a fost de cca 71%, în creștere cu 1% fost de 6 luni 2016(70%).

Distribuția locurilor vacante înregistrate în sem. I, 2017 **conform activităților economice** arată în felul următor: cele mai multe locuri vacante au fost din **industrie** – **27%**(6391 locuri), **comerţ cu ridicata şi amănuntul** – **14%** (3438 locuri), **agricultură** – **10%** (2599 locuri), **administrația publică** – **7%** (1771 locuri), **învățământ – 6%** (1628 locuri), etc (Figura 7).

Comparativ cu perioada similară a anului precedent, a crescut numărul locurilor vacante din industrie cu 3% și a scăzut cele din agricultură, comerț și transport cu 1%, administrația publică cu 3%. În transport, învățământ și construcții a rămas la același nivel.

**Fig. 7. Locuri vacante înregistrate conform activităților economice,unit.**

Cele mai căutate profesii/meserii de către angajatori, au fost: contabil, cusătoreasă, vânzător, conducător auto, bucătar, muncitor necalificat, etc. Pe parcursul ultimilor ani, meseria de cusătoreasă rămâine cea mai căutată de către angajatori(22%).În sectorul urban s-au înregistrat 91% din total locuri vacante de cusătoreasă, iar șomerii care dețin această meserie erau din mediul rural(71%).

Persistă un deficit al persoanelor calificate în unele domenii, ca: industria ușoară, servicii (vânzător, bucătar, s.a), sănătate, finanțe, administrația publică, management, etc.

În perioada de referință a rămas constant numărul locurilor de muncă pentru specialiști și muncitori comparativ cu sem. I 2016(Figura 8).

**Fig. 8. Locuri vacante pentru specialiști și muncitori**

Analizând locurile vacante corespunzător **salariilor**, se atestă că, locurile cu salarii de 2000-3000 lei constituie 35%, urmate de locurile cu salarii mai mari de 3000 lei (29%), salariile în acord (23%), 1500-2000 lei (9%) și 1000-1500 lei(4%). Preponderent, de către șomeri sunt solicitate salariile de peste 3000 lei. Comparativ cu perioada similară a anului precedent sunt în creștere locurile vacante cu salarii mai mari de 3000 lei și în scădere cele cu salarii mai mici, și anume: cele cu salarii mai mari de 3000 lei au crescut de la 25% la 29%, iar cu salarii 1000-1500 lei au scăzut de la 6% la 4%, cu 1500-2000 lei de la 15% la 10%.

Disproporții mari se atestă pe medii de rezidență: locurile de muncă vacante în sectorul rural constituiau 16% din total locuri vacante (23921 locuri vacante) înregistrate, iar în sectorul urban 84%(Figura 8).

**Fig. 9. Locuri vacante înregistrate pe medii de rezidență**

În aspect teritorial, agenția Chișinău a gestionat cele mai multe locuri vacante(7336 locuri), urmate de agenția Bălți(1612 locuri) și UTAG(888 locuri).

**Lucrări publice**. Au fost încheiate contracte cu privire la organizarea și desfășurarea lucrărilor publice cu **353** angajatori și antrenați cca **1,3 mii șomeri**, sau cu 18% mai mult față de indicatorul planificat. Comparativ cu perioada similară a anului precedent se atestă o creștere cu 9%. Majoritatea șomerilor antrenați la lucrările publice (85%) au fost din mediul rural. De cele mai multe ori bărbații sunt mai frecvent antrenați la lucrări publice, în 6 luni 2017 bărbații au constituit 71%.

**Formare profesională.** Au absolvit cursuri de formare profesională cca **1,2 mii persoane**, sau cu 3% mai puțin față de indicatorul planificat. Comparativ cu perioada similară a anului precedent constituie o scădere cu 27%. Din ei, 61% sunt femeile, 70% tineri (16-29 ani). Au beneficiat de calificare – 81%, recalificare – 15% și numai 4% perfecționare. Au fost plasați în câmpul muncii 1121 persoane/ 92%.

**Stimularea mobilității forței de muncă**. În perioada de referință au beneficiat de indemnizație unică de încadrare 5 persoane, care sunt din sectorul rural, 4 femei, 2 persoane sunt cu vârsta între 16-29 ani.

De îndeminzație unică de instalare a benificiat o persoană, cu vârsta între 16-29 ani.

**Persoane reîntorse de peste hotare:** Au fost înregistrate 1348 persoane reîntoarse de peste hotare. Au fost plasate în câmpul muncii 525 persoane/39%, fiind în creștere cu 4% față de 6 luni, 2016.

În dinamică se atestă o scădere a numărului de persoane reîntoarse înregistrate la agențiile teritoriale cu 10% comparativ cu 6 luni 2016(1492 persoane).

Majoritatea covârșitoare a persoanelor care se reîntorc sunt bărbații: în sem.I curent a scăzut numărul bărbaților care s-au reîntors(75%), comparativ cu sem.I 2016(82%).

Cele mai multe persoane au revenit din Rusia(78%), Italia(5%), Germania(3%), Ukraina, Cehia și Polonia a câte 2%, Turcia, Franța, Israel și România(1%), etc*.* Conform vârstei, majoritatea persoanelor reîntoarse aveau vârsta cuprinsă între 30-40 ani(38%), urmate de 40-50 ani(23%), 25-29 ani(17%),mai mari de 50 ani(14%) și 16-25 ani(8%). Comparativ cu semestrul I, 2016 a crescut numărul persoanelor reîntoarse cu vârsta mai mare de 50 ani cu 3% și a scăzut cu 2% a celor cu vârsta între 25-29 ani.

Cele mai multe persoane reîntoarse s-au adresat la agențiile: Glodeni(114 persoane), Florești(111), Bălți(82), Șoldănești(80), UTAG(76), Ungheni(61), etc.

**Persoane vulnerabile:** Au fost înregistrați cu statut de șomer **344** **persoane cu dizabilități** sau cu 10% mai puțin ca în perioada similară a anului precedent. Din ei, 45%(154 persoane) alcătuiau femeile. Au fost plasați în câmpul muncii 41%(140 persoane), sau cu 1% mai puțin ca în 6 luni 2016(42%).

În vederea executării prevederilor Hotărârii Guvernului nr. 272 din 03.05.2017 cu privire la aprobarea Regulamentului privind prestarea serviciilor de reabilitare profesională a şomerilor cu dizabilităţi locomotorii în cadrul Centrului Republican Experimental Protezare, Ortopedie și Reabilitare (CREPOR), ANOFM în conlucrarea cu AOFM au selectat şi pregătit 10 dosare a şomerilor cu dizabilităţi locomotorii care au fost prezentate la CREPOR: mun. Chișinău - 5 dosare, r. Căușeni - 2 dosare, r. Cahul, r. Călărași și UTA Găgăuzia (SOFM Vulcănești) câte 1 dosar fiecare.

Au fost înregistrate **152** persoane(16 femei) **eliberate din detenție**, din care 29% au fost angajate.

Au fost înregistrați **771** **romi**, din care 57%(438 persoane) constituiau femeile. Din total romi înregistrați au fost angajate 10 persoane.

**Ajutor de șomaj*.***În perioada de referință au beneficiat de ajutor de șomaj cca **3,4 mii** persoane, sau cu 27% mai puțin comparativ cu perioada respectivă a anului precedent.

De **alocație de integrare/reintegrare profesională** au beneficiat **1,6** mii persoane, sau cu 21% mai puțin ca în 6 luni 2016.

**Concluzii:**

* în perioada de referință se atestă o scădere relevantă a numărului de șomeri înregistrați (cu 15% mai puțin ca în 6 luni 2016);
* majoritatea persoanelor înregistrate la agențiile teritoriale au vârsta cuprinsă între 30-49 ani(cca 49%);
* se menține o pondere mărită a persoanelor pentru prima dată în căutarea unui loc de muncă(cca 48%);
* persistă numărul persoanelor cu studii primare, gimnaziale și liceale înregistrate la agenţii(cca 65%);
* se menține cu preponderență șomajul în sectorul rural: șomerii din acest sector alcătuind cca 62%;
* se atestă o tendință de creștere a numărului de locuri vacante pe parcursul ultimilor ani;
* persistă un deficit al persoanelor calificate în unele domenii: industria ușoară, servicii (vânzător, bucătar, s.a), sănătate, finanțe, management, etc;
* apelează la formare profesională cu preponderență femeile(61%);
* majoritatea persoanelor reîntoarse de peste hotare sunt bărbații(75%) și au vârsta cuprinsă între 30-49 ani(61%).

**Probleme, cu care se confruntă agențiile teritoriale:**

* lipsa forței de muncă calificate autohtone;
* discrepanțe între cererea angajatorului și competențele șomerilor;
* angajarea dificilă a tinerilor fără studii și experiență, angajatorii solicită preponderent persoane cu experiență de muncă;
* condițiile de lucru declarate de către angajatori la locurile de muncă vacante de multe ori nu corespund realității;
* lipsa locurilor de muncă în sectorul rural.